പരിശുദ്ധ ഖുർആൻ/ശർഹ്
നിനക്ക്‌ നിൻറെ ഹൃദയം നാം വിശാലതയുള്ളതാക്കി തന്നില്ലേ? 

 നിന്നിൽ നിന്ന്‌ നിൻറെ ആ ഭാരം നാം ഇറക്കിവെക്കുകയും ചെയ്തു. 

 നിൻറെ മുതുകിനെ ഞെരിച്ചു കളഞ്ഞതായ ( ഭാരം ) 

 നിനക്ക്‌ നിൻറെ കീർത്തി നാം ഉയർത്തിത്തരികയും ചെയ്തിരിക്കുന്നു. 

 എന്നാൽ തീർച്ചയായും ഞെരുക്കത്തിൻറെ കൂടെ ഒരു എളുപ്പമുണ്ടായിരിക്കും. 

 തീർച്ചയായും ഞെരുക്കത്തിൻറെ കൂടെ ഒരു എളുപ്പമുണ്ടായിരിക്കും. 

 ആകയാൽ നിനക്ക്‌ ഒഴിവ്‌ കിട്ടിയാൽ നീ അദ്ധ്വാനിക്കുക. 

 നിൻറെ രക്ഷിതാവിലേക്ക്‌ തന്നെ നിൻറെ ആഗ്രഹം സമർപ്പിക്കുകയും ചെയ്യുക.